1,4-பியூட்டேன்டைதயோல்

1,4-பியூட்டேன்டைதயோல் (1,4-Butanedithiol) என்பது C4H10S2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். HSCH2CH2CH2CH2SH என்ற கட்டமைப்பு வாய்ப்பாட்டாலும் இதை அடையாளப்படுத்தலாம். துர்நாற்றம் வீசும், நிறமற்ற திரவமாகும். கரிமக் கரைப்பான்களில் அதிக அளவில் கரையும். மக்கும் பலபடிகளில் பயன்பாடுகளைக் கண்டறிந்துள்ளது. 

வினைகள்
ஓரிடத்து டை ஆலைடுகளுடன் ஆல்கைலேற்றம் செய்வது 1,3-டை தியெபேன்களைத் தருகிறது. ஆக்சிசனேற்றம் செய்வதன் மூலம் வளைய டைசல்பைடான 1,2-டைதியேன் கிடைக்கிறது::

 HSCH2CH2CH2CH2SH  +  O  ->   S2(CH2)4  +  H2O 

இது தங்கத்தின் மீது சுய-ஒழுங்கமைக்கப்பட்ட ஒற்றை அடுக்குகளை உருவாக்குகிறது.

1,4-பியூட்டேன்டையோலுடன் சேர்ந்து பல்கூட்டு வினைகளில் பயன்படுத்தப்பட்டு, கந்தகம் கொண்ட பாலியெசுத்தர்கள் மற்றும் டை ஐசோசயனேட்டு கொண்ட பாலியூரித்தேன்களை உருவாக்குகிறது. இந்த பலபடிகளில் பல மக்கும் தன்மை கொண்டவையாகக் கருதப்படுகின்றன.  மேலும் இவற்றின் பல கூறுகள் பெட்ரோலியம் அல்லாத எண்ணெய்களிலிருந்து பெறப்படுகின்றன.

 மேற்கோள்கள் 

பகுப்பு:கரிம வேதியியல் வினையாக்கிகள்